VENDIM
Nr. 119, datë 27.2.2026

PËR TRANSFERIMIN TE KORPORATA E INVESTIMEVE SHQIPTARE TË PRONAVE SHTETËRORE, NË PËRGJEGJËSI ADMINISTRIMI TË DISA INSTITUCIONEVE SHTETËRORE, PËR REALIZIMIN E PROJEKTIT TË INVESTIMIT “PËR ZHVILLIMIN DHE MENAXHIMIN E PRONAVE SHTETËRORE”, ME NËNPROJEKTET SI “KORPUSI I INSTITUCIONEVE TË PAVARURA”, “QENDRA PËR ZHVILLIMIN MULTIFUNKSIONAL TIRANË” DHE “COPËZAT”
(Ndryshuar me VKM nr. 453, datë 19.6.2026)
[bookmark: _GoBack](i përditësuar)

Në mbështetje të nenit 100 të Kushtetutës, të pikës 1, të nenit 7, të ligjit nr. 71/2019, “Për Korporatën e Investimeve Shqiptare”, të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, dhe në zbatim të shkronjës “b”, të pikës 1, të kreut II, të vendimit nr. 137, datë 6.3.2024, të Këshillit të Ministrave, “Për përcaktimin e kritereve dhe të procedurës për dhënien e pronës shtetërore me qira, enfiteozë, leasing, shitje, përdorim si kolateral dhe të përdorimit në forma të tjera nga ana e Korporatës së Investimeve Shqiptare”, të ndryshuar, me propozimin e ministrit të Ekonomisë dhe Inovacionit, Këshilli i Ministrave

VENDOSI:

1. Transferimin në pronësi të shoqërisë aksionare “Korporata e Investimeve Shqiptare”, me NIPT: M01917011D, të pronave shtetërore sipas shtojcës nr. 1, bashkëlidhur këtij vendimi, për realizimin e nënprojekteve të investimit.
2. Autorizimin e shoqërisë aksionare “Korporata e Investimeve Shqiptare”, vetë apo nëpërmjet entitetit të krijuar prej saj, për të vepruar si zhvillues i pronave me funksion vetëm publik, në emër dhe për llogari të pronarit shtet, për pronat shtetërore, sipas shtojcës nr. 2, bashkëlidhur këtij vendimi.
3. Korporata e Investimeve Shqiptare apo entiteti i krijuar prej saj zhvillon pronat e përcaktuara në shtojcat nr. 1 dhe nr. 2, bashkëlidhur këtij vendimi, në funksion të realizimit të nënprojekteve të investimit, të cilat kanë si qëllim, ndër të tjera, përmbushjen e interesit publik.
4. Autorizohen Korporata e Investimeve Shqiptare dhe institucionet e përcaktuara në shtojcën nr. 3, bashkëlidhur këtij vendimi, që brenda 30 (tridhjetë) ditëve nga hyrja në fuqi e këtij vendimi, të lidhin marrëveshje bashkëpunimi për përcaktimin e standardit, metodologjisë, termave e kushteve të bashkëpunimit për përmbushjen e interesit publik, autoritetit, në pronësi, apo përgjegjësi administrimi të të cilit regjistrohet prona e re shtetërore që zhvillohet si rezultat i përmbushjes së kushtit të transferimit të pronës/autorizimit për zhvillim, apo përmbushjes së interesit të Korporatës, dhe të kushteve e nevojave për dorëzimin e pronës së re.
 5. Autorizohet Korporata e Investimeve Shqiptare për hapjen e procedurës konkurruese për përzgjedhjen e partnerit privat për nënprojektet e investimit “Korpusi i institucioneve të pavarura” dhe “Qendra për Zhvillimin Multifunksional Tiranë”, sipas rregullave të përcaktuara në vendimin nr. 137, datë 6.3.2024, të Këshillit të Ministrave, “Për përcaktimin e kritereve dhe të procedurës për dhënien e pronës shtetërore me qira, enfiteozë, leasing, shitje, përdorim si kolateral dhe të përdorimit në forma të tjera nga ana e Korporatës së Investimeve Shqiptare”, të ndryshuar, për zhvillimin e pronave, sipas shtojcave nr. 1 dhe nr. 2, nëpërmjet instrumentit ligjor të sipërmarrjes në përputhje me konceptidenë arkitekturore që do të dalë fitues nga konkursi ndërkombëtar. Shpenzimet për shërbimet e parashikuara në këtë pikë mbulohen nga buxheti i Korporatës së Investimeve Shqiptare.
6. Autorizohet Agjencia Kombëtare e Planifikimit të Territorit, që në të njëjtën procedurë, të asistojë Korporatën e Investimeve Shqiptare, nëpërmjet hartimit të termave të referencës për projektidetë arkitekturore, hartimit të kritereve të kualifikimit për projektuesit dhe kritereve të vlerësimit paraprak e përfundimtar të projektideve arkitekturore.
7. Autorizohet Korporata e Investimeve Shqiptare për negocimin me subjekte private dhe publike me qëllim lidhjen e kontratës përkatëse për zhvillimin e pronave të transferuara në pronësi apo për të cilat ka autorizim zhvillimi, në funksion të realizimit të nënprojekteve të investimit, bazuar në vendimin nr. 137, datë 6.3.2024, të Këshillit të Ministrave, dhe aktet nënligjore në zbatim të tij.
8. Autorizohet Korporata e Investimeve Shqiptare, vetë apo nëpërmjet subjekteve të krijuara prej saj, të kryejë veprimet me Agjencinë Shtetërore të Kadastrës, institucionet publike kompetente për planifikimin e zhvillimin e territorit apo me institucione të tjera, në kuadër të realizimit të projektit të investimit si dhe të sigurojë regjistrimin, në emër të Republikës së Shqipërisë dhe Korporatës së Investimeve Shqiptare, sipas parashikimeve të marrëveshjes së bashkëpunimit, të pronave të reja shtetërore që do të krijohen në kuadër të nënprojekteve të investimit.
9. Në funksion të zhvillimit të pronave të përcaktuara në këtë vendim, në përputhje me parashikimet ligjore përkatëse për planifikimin dhe zhvillimin e territorit, autorizohet Korporata e Investimeve Shqiptare për të proceduar, nëse është e nevojshme, me prishjen e objekteve, pjesë e pronave të përcaktuara në shtojcat nr. 1 dhe nr. 2, bashkëlidhur këtij vendimi, vetëm pasi ka siguruar vazhdimin e aktiviteteve të institucioneve publike që përdorin/administrojnë këto prona në ambiente të tjera deri në marrjen në dorëzim të ambienteve të reja të ndërtuara dhe në zbatim të pikës 5, të kreut II, të vendimit nr. 137, datë 6.3.2024, të Këshillit të Ministrave, “Për përcaktimin e kritereve dhe të procedurës për dhënien e pronës shtetërore me qira, enfiteozë, leasing, shitje, përdorim si kolateral dhe të përdorimit në forma të tjera nga ana e Korporatës së Investimeve Shqiptare”, të ndryshuar, ngarkohet Korporata të kryejë procesin e konsolidimit të pronave të përcaktuara në shtojcat nr. 1 dhe nr. 2 në rast se konstatohet mospërputhje midis gjendjes faktike dhe ligjore të pronës.
10. Ngarkohen Ministria e Punëve të Brendshme, Instituti i Statistikave (INSTAT), Avokati i Popullit, Autoriteti i Konkurrencës, Komisioneri për të Drejtën e Informimit dhe Mbrojtjen e të Dhënave Personale, Komisioneri për Mbikëqyrjen e Shërbimit Civil, Komisioni i Prokurimit Publik, Agjencia Kombëtare e Planifikimit të Territorit, Agjencia Shtetërore e Kadastrës dhe Korporata e Investimeve Shqiptare për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

KRYEMINISTËR
Edi Rama
[bookmark: _Hlk161932366]
SHTOJCA NR. 1
PRONAT QË TRANSFEROHEN NË PRONËSI TË KORPORATËS
(Ndryshuar pasuria në zonën kadastrale nr. 3140, shtuar pasuritë me nr. 2/668, 2/725, 3/608, 3/609 dhe 219/16/4 me VKM nr. 453, datë 19.6.2026)

	Zona kadastrale
	Nr.
pasurisë
	Sip. e pasurisë
(m2)
	Nga sip.
	Institucioni me pronësi/përgjegjësi administrimi

	
	
	
	Truall
(m2)
	Ndërtesë
(m2)
	

	8220
	2/389
	1036
	1036
	-
	Shtet

	8220
	2/490
	3032.5
	3032.5
	1110
	Shtet

	8220
	2/491
	3871.5
	3871.5
	1075
	Shtet

	3140
	149/37[footnoteRef:2] [2:  Pasuria me nr. 149/37, në zonën kadastrale 3140, me sipërfaqe 765 m2, lloji “pemëtore” sipas shkronjës ‘’a’’ të pikës 1 të VKM nr. 453, datë 19.6.2026.

] 

	765
	-
	-
	Shtet

	8330
	2/273
	2474
	2474
	-
	Shtet

	8330
	2/348
	405
	405
	-
	Shtet

	8330
	6/482
	179
	179
	-
	Shtet

	8330
	6/483
	1504
	1504
	-
	Shtet

	8340
	6/71
	109
	-
	-
	Shtet

	8642
	24/232
	310.49
	310.49
	-
	Shtet

	8642
	24/535
	19509.66
	19509.66
	-
	Shtet

	8210
	2/47
	394.49
	-
	-
	Shtet




	Zona kadastrale
	Nr. i pasurisë
	Sip. e pasurisë
(m2)
	Nga sip.
	Pemëtore
	Institucioni me pronësi/përgjegjësi administrimi

	
	
	
	Truall (m2)
	Ndërtesë (m2)
	
	

	8210
	2/668
	157
	157
	-
	
	Shtet

	8210
	2/725
	10.82
	10.82
	-
	
	Shtet

	8270
	3/608
	250
	250
	-
	
	Shtet

	8270
	3/609
	233.4
	233.4
	-
	
	Shtet

	3140
	219/16/4
	2910
	-
	-
	2910
	Shtet



SHTOJCA NR. 2
PRONAT ME FUNKSION PUBLIK PËR TË CILAT KORPORATA VEPRON SI ZHVILLUES

	Zona kadastrale
	Nr.
pasurisë
	Sip. e pasurisë
(m2)
	Nga sip.
	Institucioni me pronësi/përgjegjësi administrimi

	
	
	
	Truall
(m2)
	Ndërtesë
(m2)
	

	8150
	4/281
	2381
	2381
	759
	Shtet

	8150
	4/831
	3045.6
	3045.6
	-
	Shtet



SHTOJCA NR. 3
INSTITUCIONET PUBLIKE TË CILAT LIDHIN MARRËVESHJEN E BASHKËPUNIMIT ME KORPORATËN E INVESTIMEVE SHQIPTARE

Ministria e Punëve të Brendshme, Instituti i Statistikave (INSTAT), Avokati i Popullit, Autoriteti i Konkurrencës, Komisioneri për Mbikëqyrjen e Shërbimit Civil, Komisioni i Prokurimit Publik dhe Komisioneri për të Drejtën e Informimit dhe Mbrojtjen e të Dhënave Personale.


